text: À festiier pas n'oublia
   Pinchonnet, ainçois l'embraça
   Entre ses bras plus d'une fois.
   "Se je vous aim," fait il, "c'est drois,
   K'à mon besoing mestier n'i eustes
   Et bons et bien servans me fustes ;
   Envers moi desservi avez,
   Par quoi bien devez estre amez
   De moi et de tous mes amis :
   Si serez vous, ce vous plevis."
   Et Pinchonnès, moult sagement,
   Et à point et courtoisement
   L'en mercia bien et adroit,
   Conme cil qui tout bien savoit.
  